Putri Ariani

**Ariani Nisma Putri** (), dikenal sacaro profesional sabagai **Puteri Ariani**, adolah surang panyanyi-panulih lagu pop solo panyandang tunanetra nan punyo kabangsaan Indonesia. Namonyo mulai dikenal sajak maikuti kompetisi *[[Indonesia's Got Talent 2014]]* jo barasil mancapai posisi sabagai pamanang. Inyo mandapek pangakuan global dek partisipasinyo di America's Got Talent 2023. Video audiensi Puteri Ariani manjadi viral jo tren di labiah dari 30 nagara. Inyo marapek ka-4 di kompetisi tu.

## Kahidupan awal jo pandidikan
Putri lahir jo namo Ariani Nisma Putri pado tanggal 31 Desember 2005 di Bangkinang, Kampar, Riau. Inyo adolah anak partamo dari tigo dunsanak dari pasangan Ismawan Kurnianto katurunan Jawa jo Reni Alfianty dari Minang. Neneknyo dari pihak mandeh banamo Hj. Asnilawati dari Pandai Sikek. Ariani adolah cucu partamo dalam kaluarganyo nan gadang. Putri ko punyo duo adiak ketek nan banamo Devina Elysia jo Vania Larissa.

Putri ko dilayiekan jo kondisi prematur pado umua anam bulan 18 hari dek mandehnyo kanai panyakik Plasenta previa. Sasudah kalahiran, Putri harus di dalam inkubator bayi salamo 3 bulan di rumah sakit. Puteri tu disabuik punyo katarak pado katiko inyo kaluwa dari inkubator. Sasudah itu, urang gaeknyo mambaok Putri untuak diubek ka Singapura jo dikatokan baso inyo alah manjalani *retinopathy prematuritas* jo sempatnyo mangarajokan operasi untuak mato suoknyo tapi indak mancapai hasil nan elok. Inyo dinyatokan buto total pado umua 3 bulan.

Putri iko dikenalkan jo musik samo neneknyo, Asnilawati, jo baraja musik sacaro mandiri tanpa maikuti les vokal. Inyo mulai tampil manyanyi di panggung sajak umua tujuah taun. Puteri manyatoan baso inyo acok mandapek parunduangan dek karano punyo fisik nan babeda.

Pado taun 2021, Putri manampuah pandidikan Sekolah Menengah Atas di SMK Negeri 2 Kasihan atau nan dikenal sabagai Sakolah Manangah Musik Yogyakarta (SMM) di Kabupaten Bantul, Daerah Istimewa Yogyakarta. Puteri iko maambiak spesifikasi instrumen Major Flute. Inyo juo parnah didaulaik untuak manampiakan vokal solo di konser SMM.

## Karir
Putri mulai karirnyo di industri hiburan jo maikuti ajang pancarian bakat Indonesia's Got Talent musim kaduo nan ditayangkan di jaringan televisi SCTV pado taun 2014. Dalam babak Result Show nan ditayangkan langsung dari Balai Sarbini pado 19 Juli 2014, Putri mambaon lagu "My Heart Will Go On" dari Céline Dion. Inyo barasil mandapek panjualan suara SMS tatinggi jo mandapek gala juaro. Sabagai pamanang, inyo mandapek pitih tunai nan bajumlah 500 juta rupiah.

Pado taun 2016, Putri mandapek anugerah dalam rangka Anugerah Baiduri sabagai panyanyi ketek nan mancapai prestasi pado tingkek nasional. Salain itu pado taun nan samo, Putri mandapek juara 2 tingkek nasional literasi FLS2N, sarato juo tareliminasi dalam babak *Sing-off* di acara *[[The Voice Kids Indonesia (musim kaduo)|The Voice Kids Indonesia musim kaduo]]*. Puteri piawai dalam bamain piano jo mambuek babarapo lagu, inyo juo acok mangambangan karyanyo di saluran YouTube pribadinyo jo mambuek album perdana nan banamo *Melihat Dengan Hati*.

Kutiko Indonesia dipiliah untuak manjadi tuan rumah Asian Para Games 2018, Putri mandapek kasampatan untuak mangambangkan lagu "Song of Victory" pado acara pambukaan partai olahraga disabilitas se-Asia, untuak mambari samangaik ka atlet disabilitas. Putri sempat untuak maikuti audisi America's Got Talent musim 13 tapi indak mandapek respon.

Pado Maret 2023, Putri ko ko kolah kolaborasi jo Ronie Udara nan juo personil dari grup musik Rubah Di Selatan. Inyo mangaluwakan lagu nan banamo "Kidung Kelana". Pado sabalunnyo, inyo juo baduet dalam lagu "Takdir Ini" nan dirilis pado taun 2022. Puteri iko diundang untuak audisi dari America's Got Talent musim 18 untuak minggu kaduo di Amerika Serikat. Di audisi tu, inyo mambaok lagu aslinyo nan banamo "Loneliness" untuak pamuloan. Sasudah itu, Putri datang ka Simon Cowell dan mandapek kasampatan untuak mananyanyian "Sorry Seems to Be the Hardest Word" nan dipopulerkan dek Elton John untuak panampilan kaduo. Di akhir panampilan, inyo mandapek *Golden buzzer* dari Cowell nan otomatis mambuek inyo lolos dari audisi tasabuik. Puteri Ariani dapek marupokan juara ka-4 di ajang tu.

## Rujuakan